દલિત સમાજે આજે બુધવારે આપેલા ગુજરાત બંધના એલાનના પગલે કેટલીક જગ્યાએ વાહનોને નિશાન બનાવાતા સલામતીને ધ્યાને લઇ વીટકોસ સિટી બસ સેવા બંધ કરી દેવાઇ હતી. ગઇકાલે મંગળવારે જશોનાથ સર્કલ પાસે દેખાવો કરી રહેલા દલિત આગેવાનોએ વીટકોસ સીટી બસને અટકાવતા ઘડીભર માહોલ ગરમાય ગયો હતો. જો કે, પોલીસ તાત્કાલિક સ્થળ પર પહોંચી જતાં કોઇ અનિચ્છનીય બનાવ બન્યો ન હતો. બંધ પૂર્વેના દિવસે બનેલી ઘટનાને ધ્યાને લઇ આજે સીટી બસના સંચાલકોએ સીટી બસ સેવા બંધ કરી દીધી હતી.